ai4bharat/Pralekha huggingface dataset:
சிறுபான்மையினர் நலன் அமைச்சகம்
உத்தரப்பிரதேசத்தின் ராம்பூரில் 29-வது "ஹுனார் ஹாத்தை" மத்திய கல்வி, திறன் மேம்பாடு மற்றும் தொழில்முனைதல் அமைச்சர் திரு தர்மேந்திர பிரதான் இன்று தொடங்கி வைத்தார்
உத்தரப்பிரதேசத்தின் ராம்பூரில் 29-வது "ஹுனார் ஹாத்தை" மத்திய சிறுபான்மையினர் விவகாரங்கள் அமைச்சர் திரு முக்தார் அப்பாஸ் நக்வி மற்றும் நாடாளுமன்ற விவகாரங்கள் மற்றும் கலாச்சார இணை அமைச்சர் திரு அர்ஜூன் ராம் மேக்வால் முன்னிலையில்
மத்திய கல்வி, திறன் மேம்பாடு மற்றும் தொழில்முனைதல் அமைச்சர் திரு தர்மேந்திர பிரதான் இன்று தொடங்கி வைத்தார்.
விழாவில் பேசிய திரு தர்மேந்திர பிரதான், நம் நாட்டின் ஒவ்வொரு வீட்டிலும் திறமையான மக்கள் உள்ளனர் என்றார். அவர்களின் திறமைகளுக்கு சந்தை வாய்ப்புகளை வழங்க வேண்டிய அவசியம் உள்ளது என்றும் "ஹுனார் ஹாத்" கண்காட்சிகள் இந்த விஷயத்தில் முக்கிய பங்கு வகிக்கின்றன என்றும் அவர் கூறினார்.
"ஹூனார் ஹாத்" அரசு மின் சந்தையிலும்  கிடைக்கிறது, இதன் மூலம் கைவினைஞர்களின் உள்நாட்டு தயாரிப்புகளுக்கு பெரிய அளவிலான தேசிய மற்றும் சர்வதேச சந்தைகள் கிடைக்கும்.
"விஸ்வகர்மா" மற்றும் "ஹுனார் ஹாத்" போன்ற முன்முயற்சிகள் நாட்டின் ஒவ்வொரு கிராமத்திலும் திறமைகளுக்கு நம்பகமான தளத்தை வழங்கியுள்ளதாக திரு தர்மேந்திர பிரதான் கூறினார். அரசின் புதிய கல்விக் கொள்கை, கல்வி மற்றும் திறன் வளர்ச்சிக்கு முக்கியத்துவம் அளிக்கிறது என்று அவர் கூறினார். கலைஞர்கள் மற்றும் கைவினைஞர்களின் குழந்தைகளுக்கு கல்வி மற்றும் திறன் மேம்பாட்டு பயிற்சியை வழங்க மத்திய கல்வி அமைச்சகம் மற்றும் சிறுபான்மை விவகார அமைச்சகம் இணைந்து செயல்படும்.
திரு அர்ஜுன் ராம் மேக்வால் பேசுகையில், கைவினைஞர்களின் கைகளில் கலையையும் திறமையையும் கடவுள் கொடுத்தார் என்றும் "ஹூனார் ஹாத்" என்பது பிரதமர் திரு நரேந்திர மோடியின் "தற்சார்பு இந்தியா" மற்றும் "உள்ளூர் தொழில்களுக்கு ஊக்கம்" பிரச்சாரத்தை வலுப்படுத்தும் மிக அழகான முயற்சியாகும் என்றும் கூறினார். ராம்பூரில் உள்ள "ஹுனார் ஹாத்" தற்சார்பு இந்தியா பிரச்சாரத்தை முன்னெடுத்துச் செல்வதில் ஒரு மைல்கல்லாக இருக்கும்.
விழாவில் உரையாற்றிய திரு நக்வி, விடுதலையின் அம்ரித் மஹோத்சவத்தின் கீழ் ஏற்பாடு செய்யப்படும் 75 "ஹுனார் ஹாத்" மூலம் 7 லட்சத்து 50 ஆயிரம் கைவினைஞர்கள் மற்றும் அவர்களுடன் தொடர்புடையோருக்கு வேலைவாய்ப்புகளை வழங்க இலக்கு நிர்ணயிக்கப்பட்டுள்ளது என்று கூறினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1764357
------
(Visitor Counter : 217
தொழிலாளர் மற்றும் வேலைவாய்ப்பு அமைச்சகம்
அமைப்புசாரா மற்றும் புலம்பெயர்ந்த தொழிலாளர்களுக்கு வேலைவாய்ப்பை உருவாக்கும் வகையில், தற்சார்பு இந்தியா நிதி தொகுப்பு மூலம் ரூ.27 லட்சம் கோடி ஒதுக்கப்பட்டது
அமைப்புசாரா மற்றும் புலம்பெயர்ந்த தொழிலாளர்களுக்கு வேலைவாய்ப்பை உருவாக்கும் வகையில், தற்சார்பு இந்தியா நிதி தொகுப்பு மூலம் ரூ.27 லட்சம் கோடி ஒதுக்கப்பட்டது.
பிரதமரின் வேலை உருவாக்கத்திட்டம், மகாத்மா காந்தி தேசிய ஊரக வேலை உறுதித் திட்டம், பண்டிட் தீன்தயாள் கிராம இளைஞர்கள் வேலைவாய்ப்புத் திட்டம், பிரதமரின் முத்ரா திட்டம், தற்சார்பு வேலைவாய்ப்புத் திட்டம் உள்ளிட்ட பல்வேறு திட்டங்கள் மூலம் நாட்டின் வேலைவாய்ப்பை உருவாக்கும் நடவடிக்கைகளை அரசு மேற்கொண்டு வருகிறது.
இத்தகவலை மாநிலங்களவையில் இன்று மத்திய தொழிலாளர் மற்றும் வேலைவாய்ப்புத்துறை இணை அமைச்சர் திரு ராமேஸ்வர் தெலி எழுத்துபூர்வமாக அளித்தார்.
சுகாதாரம் மற்றும் குடும்ப நலத்துறை அமைச்சகம்
அமர்நாத் யாத்திரை வெற்றி பெற மத்திய சுகாதாரத் துறை எடுத்து வரும் நடவடிக்கைகள்
அமர்நாத் யாத்திரை ஜூன் 30  முதல் ஆகஸ்ட் 11 ஆம் தேதி வரை நடைபெறுகிறது. இதற்காக மத்திய சுகாதாரத்துறை அமைச்சர் டாக்டர் மன்சுக் மாண்டவியா வழிகாட்டுதல்படி பல்வேறு வசதிகள் பக்தர்களுக்கு செய்துத் தரப்பட்டுள்ளன.
பயணிகள் வரவு அதிகமுள்ள பகுதிகளில், ஜம்மு காஷ்மீர் மாவட்ட நிர்வாகம் சார்பில் சிறப்பு மருத்துவர்கள் பணியமர்த்தப்பட்டுள்ளனர். மத்திய அரசு மருத்துவமனைகள் மற்றும் மத்திய அரசு ஊழியர் சுகாதார சேவை மருத்துவமனைகளைச் சேர்ந்த இந்த மருத்துவர்கள் பல்வேறு பிரிவுகளாக பணியில் இருப்பார்கள். இதுவரை 176 மருத்துவமனைகள் பெயர் இதற்காக வரப்பெற்றுள்ளது. இந்த மருத்துவர்கள் 11 மாநிலங்களில் இருந்து இங்கு பணியமர்த்தப்பட்டுள்ளனர். மேலும், 50 படுக்கை வசதிக் கொண்ட 2 மருத்துவமனைகள் அமைக்கப்பட்டுள்ளன. இந்த மருத்துவமனைகள் பாதுகாப்பு ஆராய்ச்சி மற்றும் மேம்பாட்டு நிறுவனத்தால் மத்திய சுகாதாரம் மற்றும் குடும்ப நலத்துறையின் நிதியுதவியுடன் அமைக்கப்பட்டுள்ளன, மேலும், செய்ய வேண்டியவை, செய்யக்கூடாதவை பற்றி இந்தி மற்றும் ஆங்கிலத்தில் பக்தர்களுக்கு தெரியப்படுத்தப்பட்டு வருகிறது. மேலும், கடந்த மே 4 – 6 தேதி வரை பயிற்சியாளர்களுக்கான பயிற்சியை நடத்தியது.
சிறப்பு சேவைகள் மற்றும் கட்டுரைகள்
பல்கலைக்கழக பொது நுழைவுத் தேர்வு அடிப்படையில் ஒருங்கிணைந்த 5 ஆண்டு முதுநிலை படிப்புகளுக்கு இணையவழியில் விண்ணப்பங்களை புதுச்சேரி பல்கலைக்கழகம் வரவேற்கிறது
தேசிய தேர்வு முகமையின்  பொதுப் பல்கலைக்கழக நுழைவுத் தேர்வு CUET  - 2023 அடிப்படையில் புதுவை பல்கலைக்கழகம் வழங்கும் 5 ஆண்டு ஒருங்கிணைந்த முதுநிலைப் படிப்புகளுக்கான இணையவழி விண்ணப்பத்தைச் சமர்ப்பிப்பதற்கான விண்ணப்பப் தளம் 09.02.2023 முதல் திறக்கப்பட்டது.
2022-23 கல்வியாண்டிற்கான ஒருங்கிணைந்த முதுநிலை திட்டங்களில் சேர்க்கை பெற விரும்பும் மாணவர்கள் CUET  - 2023 க்கு https://cuet.samarth.ac.in/. இணையவழில் விண்ணப்பிக்கலாம். www.pondiuni.edu.in/admissions-2023-24/
என்ற முகவரியில் உள்ள திட்டங்களுக்கான தகுதி அளவுகோல்கள் மற்றும் தேவையான பாடம் ஆகியவற்றிற்காக பல்கலைக்கழக இணையதளத்தில் உள்ள தகவல் சிற்றேட்டை பார்க்கவும்.
https://cuet.samarth.ac.in/ என்ற தேசிய தேர்வு முகமையின் இணையதளத்தை விண்ணப்பதாரர்கள் தவறாமல் பார்க்க அறிவுறுத்தப்படுகிறார்கள்.
பல்வேறு 5 ஆண்டு ஒருங்கிணைந்த முதுநிலை திட்டங்களுக்கான இணையவழி விண்ணப்பப் படிவத்தைச் சமர்ப்பிப்பதற்கான கடைசி தேதி 12 மார்ச் 2023 ஆகும்.
(Visitor Counter : 77
சிறப்பு சேவைகள் மற்றும் கட்டுரைகள்
பொதுமக்களின் முழு ஒத்துழைப்பு இருந்தால் மட்டுமே கொரோனா தொற்றின் எண்ணிக்கை முழுமையாக குறையும் : தமிழக பொது சுகாதார துறை இயக்குநர் திரு. செல்வ விநாயகம்
பொதுமக்களின் முழு ஒத்துழைப்பு இருந்தால் மட்டுமே கொரோனா தொற்றின் எண்ணிக்கை முழுமையாக குறையும் என்று தமிழக பொது சுகாதார துறை இயக்குநர் திரு. செல்வ விநாயகம் தெரிவித்தார்.
யுனிசெப், உலக சுகாதார நிறுவனம், தெற்கு ரயில்வே, தமிழக பொது சுகாதாரத் துறை இயக்குனரகம், சென்னை பத்திரிகை தகவல் அலுவலகம் இணைந்து ரயில் பயணிகளுக்கு கொரோனா குறித்த விழிப்புணர்வை ஏற்படுத்தும் வகையில் சென்னை எம் ஜி ஆர் சென்ட்ரல் ரயில் நிலையத்தில் விழிப்புணர்வு நிகழ்ச்சி நடத்தப்பட்டது.
இந்த நிகழ்ச்சியில் தமிழக பொது சுகாதாரத்துறை இயக்குனர் செல்வவிநாயகம், சென்னை பத்திரிகை தகவல் அலுவலக கூடுதல் தலைமை இயக்குனர் திரு. அண்ணாதுரை ஆகியோர் தலைமை வகித்து கொரோனா விழிப்புணர்வு தொடர்பான கருத்துக்கள் அடங்கிய பதாகைகள், வீடியோக்களை வெளியிட்டனர்.
பின் செய்தியாளர்களை சந்தித்து பேசிய தமிழக பொது சுகாதார துறை இயக்குநர்,
ரெம்டெசிவர் உயிர்காக்கும் மருந்து அல்ல. இதனை தனியார் மருத்துவர்கள் தேவையில்லாமல் பொதுமக்களுக்கு பரிந்துரைக்கின்றனர். கொரோனா நோயாளிகளுக்கு ரெம்டெசிவர் மருந்து கட்டாயம் அல்ல. அரசு மருத்துவமனைகளில் ரெம்டெசிவர் மருந்து போதிய அளவில் இருப்பு உள்ளது. தனியார் மருத்துவமனை மருத்துவர்கள், பொதுமக்களிடம் ரெம்டெசிவர் மருந்து கேட்டு அலைக்கழிக்க கூடாது. மேலும் பொதுமக்கள் அவசியமில்லாமல் இம்மருந்துக்காக காத்திருக்க தேவையில்லை. தற்பொழுது சென்னையில் மட்டும் ரெமிடெசிவர் மருந்து விற்பனை செய்யப்பட்டு வரும் நிலையில் தமிழகம் முழுவதிலும் உள்ள முக்கிய மருத்துவமனைகளிலும் ரெமிடெசிவர் மருந்தை விநியோகிப்பதற்கான நடவடிக்கை எடுக்கப்பட்டு வருகிறது.
18 வயது நிரம்பிய அனைவருக்கும் கொரோனா தடுப்பு ஊசி செலுத்த மத்திய அரசிடம் 1.50 கோடி தடுப்பூசிகள் கேட்கப்பட்டுள்ளன. அவை கிடைத்தவுடன் தடுப்பூசி செலுத்துவதற்கான பணிகள் தொடங்கப்படும்.
தற்போது உள்ள சூழ்நிலையில் தமிழகத்தில் கடும் கட்டுப்பாடுகள் விதித்ததன் காரணமாக கொரோனா பரவல் சற்று குறைந்து வருகிறது. பொதுமக்களின் முழு ஒத்துழைப்பு இருக்கும் பட்சத்தில் முழுமையாக தொற்றின் எண்ணிக்கை குறையும் என்று தெரிவித்தார்.
தொடர்ந்து கொரோனா தடுப்பு உபகரணங்கள் பொதுமக்களுக்கு வழங்கப்பட்டன.
ரெயில்வே அமைச்சகம்
ரயில்வே, வர்த்தகம் மற்றும் தொழில்துறை அமைச்சர் திரு. பியூஷ் கோயல் , இந்திய பிரத்யேக சரக்கு ரயில்பாதை கழக பணிகளின் முன்னேற்றம் குறித்து ஆய்வு
ரயில்வே, வர்த்தகம் மற்றும் தொழில்துறை அமைச்சர் திரு. பியூஷ் கோயல், இந்திய பிரத்யேக சரக்கு ரயில்பாதை கழகப் பணிகளின் முன்னேற்றம் குறித்து இன்று ஆய்வு மேற்கொண்டார். இந்தக் கூட்டத்தில், மூத்த அதிகாரிகள் இத்திட்டத்தின் தற்போதைய நிலவரம் குறித்து தெரவித்தனர். உத்தரப்பிரதேசத்தின் தாத்ரி, மும்பை ஜவஹர்லால் நேரு துறைமுகம் ஆகியவற்றை இணைக்கும் மேற்கு பாதை, பஞ்சாபின் லூதியானா அருகிலுள்ள சானேவாலில் இருந்து மேற்குவங்கத்தின் தன்குனியை இணைக்கும் கிழக்குப் பாதை ஆகியவை 2021 டிசம்பர் மாதத்திற்குள் நிறைவடையும் என எதிர்பார்க்கப்படுகிறது.
கோவிட் காரணமாக பணிகள் தடைபட்டதால் ஏற்பட்டுள்ள கால இழப்பை ஈடுகட்டும் வகையில், திட்டத்தை விரைந்து மேற்கொள்ளத் தேவையான நடவடிக்கையை எடுக்குமாறு திரு. கோயல், இந்திய பிரத்யேக சரக்கு ரயில்பாதைக் கழகத்தை அறிவுறுத்தினார். மிகவும் சவாலான பகுதியைக் கண்டறிந்து, அதற்கு விரைவான தீர்வைக் காண அதிகாரிகளுக்கு அவர் அறிவுரை வழங்கினார். சிறந்த தீர்வுகளைத் தெரிவிப்பதை ஊக்குவிக்க இளைஞர்களை ஈடுபடுத்துமாறு அவர் யோசனை தெரிவித்தார்.
அனைத்து ஒப்பந்ததாரர்களின் வேலையை கடுமையாகக் கண்காணிக்க வேண்டும் என்று இக்கூட்டத்தில் தீர்மானிக்கப்பட்டது. மாநிலங்களுடன் ஒருங்கிணைப்பு உள்ளிட்ட அனைத்து விஷயங்களையும் மேற்கொள்வது பற்றியும் தீர்மானிக்கப்பட்டது. திட்டத்தின் வாராந்திர முன்னேற்றத்தை உன்னிப்பாக கண்காணிக்கும் புதுமையான பொறிமுறை வகுக்கப்படும்.
பிரத்யேக சரக்குப் பாதைகள் இந்திய அரசு மேற்கொண்டுள்ள மிகப்பெரும் ரயில் உள்கட்டமைப்புத் திட்டங்களில் ஒன்றாகும். இத் திட்டத்துக்கான மொத்தச் செலவு ரூ.81,459 கோடி. இத்திட்டப்பணிகளைத் திட்டமிடுதல், மேம்பாடு, நிதி ஆதாரங்களைத் திரட்டுதல், கட்டுமானம், பராமரிப்பு, இந்தப் பாதைகளில் போக்குவரத்தை இயக்குதல் ஆகியவற்றை மேற்கொள்ளும் நிறுவனமாக இந்தியப் பிரத்யேக சரக்கு ரயில்பாதைக் கழகம் செயல்படும். இந்த நிறுவனத்தின் முதல் கட்டப்பணி மேற்குப் பாதை  மற்றும் கிழக்குப் பாதை  ஆகியவற்றைக் கட்டமைப்பதாகும். மொத்த தூரம் 3360 ரூட் கி.மீ.
பிரதமர் அலுவலகம்
காசியின் ஆரோக்கிய கண்ணோட்டத்துக்கான பிரச்சாரத்துக்கு பிரதமர் பாராட்டு
ஆரோக்கியமான கண்ணோட்டம் முன்னேற்றமான காசி' பிரச்சாரத்துடன் தொடர்புடைய அனைவருக்கும் பிரதமர் திரு நரேந்திர மோடி இன்று வாழ்த்துகளைத் தெரிவித்துள்ளார்.
மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியாவின் ட்வீட்டருக்கு பதிலளித்து பிரதமர் வெளியிட்டுள்ள ட்விட்டர் பதிவு வருமாறு:
"இந்தப் பிரச்சாரத்தின் ஒரு பகுதியாக இருக்கும் காசியின் அனைத்து சகோதர சகோதரிகளுக்கும் மனமார்ந்த வாழ்த்துக்கள். உங்கள் ஆரோக்கியமான வாழ்க்கை காசியின் வளர்ச்சிக்கு புதிய ஆற்றலைத் தரும்."
குடியரசுத் துணைத் தலைவர் செயலகம்
மாநிலங்களவை உறுப்பினர் திரு அமர் சிங்கின் அகால மறைவுக்கு குடியரசு துணைத் தலைவர் இரங்கல்
இந்திய குடியரசுத் துணைத் தலைவரும், மாநிலங்களவைத் தலைவருமான திரு எம். வெங்கையா நாயுடு, மாநிலங்களவையின் தற்போதைய உறுப்பினர் திரு. அமர் சிங்கின் அகால மறைவு குறித்து தமது ஆழ்ந்த இரங்லைத் தெரிவித்துக் கொண்டுள்ளார். திரு. அமர் சிங், 64, கடந்த சில மாதங்களாக சிங்கப்பூர் மருத்துவமனை ஒன்றில் சிகிச்சை பெற்று வந்த நிலையில், இன்று காலமானார்.
குடியரசுத் துணைத் தலைவர் , சிங்கப்பூருக்கான இந்தியத் தூதருடன் தொடர்பில் இருந்தார். திரு. சிங்கின் சிகிச்சை தொடர்பாக தேவையான அனைத்து உதவிகளையும் வழங்குமாறு அவர் அறிவுறுத்தி வந்தார்.
திரு. அமர் சிங்குடனும் தொடர்பு கொண்டிருந்த திரு. நாயுடு, அவரது உடல் நலம் குறித்து அவ்வப்போது விசாரித்து வந்தார். திரு. சிங் விரைந்து குணமடைந்து இந்தியா திரும்புவார் என அவர் நம்பிக்கை கொண்டிருந்தார்.
குறைந்த வயதில் திரு. சிங் மறைந்தது குறித்து வேதனையை வெளியிட்டுள்ள குடியரசுத் துணைத் தலைவர் , நாடு திறமையான நாடாளுமன்றவாதியை இழந்து விட்டது என்று தெரிவித்துள்ளார்.
“அரசியல் அரங்கில் திரு. சிங் புகழ் பெற்று விளங்கினார். சமுதாயத்தின் ஒடுக்கப்பட்ட மற்றும் பின்தங்கிய பிரிவு மக்களின் முன்னேற்றத்துக்காக எப்போதும் பாடுபட்டு வந்தார்’’ என்று அவர் கூறியுள்ளார்.
வணிகம் மற்றும் தொழில்துறை அமைச்சகம்
அகில இந்திய மொத்த விலைக் குறியீட்டின் அடிப்படையிலான 2023 ஜனவரி மாதத்துக்கான ஆண்டு பணவீக்க விகிதம் 4.73 சதவீதமாக குறைந்தது, 2022 டிசம்பர் மாதத்தில் இது 4.95 சதவீதமாக இருந்தது
அகில இந்திய மொத்த விலைக் குறியீட்டின் அடிப்படையிலான 2023 ஜனவரி மாதத்துக்கான ஆண்டு பணவீக்க விகிதம் 4.73 சதவீதமாக குறைந்தது, 2022 டிசம்பர் மாதத்தில் இது 4.95 சதவீதமாக இருந்தது. ஜனவரி மாதத்தில் பணவீக்கம் குறைந்ததற்கு எண்ணெய், ரசாயனம் மற்றும் ரசாயனப் பொருட்கள், ஜவுளி, கச்சா பெட்ரோலியம் மற்றும் இயற்கை வாயு, உணவுப் பொருட்களே காரணமாகும்.
இதில் முக்கியப் பொருட்களின் விலைகள் 3.88 சதவீதமாகவும், எரிபொருள் மற்றும் மின்சாரம் 15.15 சதவீதமாகவும், தயாரிக்கப்பட்ட பொருட்கள் 2.99 சதவீதமாகவும் ஜனவரி மாதத்தில் இருந்தது. அனைத்து பொருட்களின் விலைக் குறியீடும் தொடர்ந்து 3 மாதமாகக் குறைந்து வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1899048
மனித வள மேம்பாட்டு அமைச்சகம்
புதிய தேசிய கல்விக் கொள்கையின் 3 வது ஆண்டு நிறைவு விழாவில் அடிப்படைக் கல்வியறிவு தொடர்பான உல்லாஸ்  மொபைல் செயலியை மத்திய கல்வி அமைச்சர் திரு தர்மேந்திர பிரதான் அறிமுகப்படுத்தினார்
புதிய தேசிய கல்விக் கொள்கை 2020-ன் 3 வது ஆண்டு நிறைவு விழாவை முன்னிட்டு புதுதில்லி பிரகதி மைதானத்தில் உள்ள பாரத் மண்டபத்தில் அகில பாரதிய சிக்ஷா சமகம் 2023 எனப்படும் அகில இந்தியக் கல்வி மாநாடு இரண்டு நாட்கள்  நடைபெறுகிறது.
இதில் மத்திய கல்வி அமைச்சர் திரு தர்மேந்திர பிரதான் உல்லாஸ் என்ற மொபைல் செயலியை அறிமுகப்படுத்தினார்.
நிகழ்ச்சியில் பேசிய திரு தர்மேந்திரப் பிரதான், அடிப்படை கல்வியறிவை பரவலாக்குவதற்கு வசதியாக தொழில்நுட்பத் திறனைப் பயன்படுத்துவதில் உல்லாஸ் மொபைல் செயலி ஒரு குறிப்பிடத்தக்க மைல்கல்லாக அமையும் என்றார்.
செயல்பாட்டுக் கல்வியறிவு, தொழில் திறன்கள், நிதிக் கல்வியறிவு, சட்டக் கல்வியறிவு, டிஜிட்டல் அறிவு மற்றும் தேசத்தை சிறப்பாகக் கட்டமைப்பதில் மக்கள் ஆற்ற வேண்டிய பணிகள் போன்ற பல முக்கியமான வாழ்க்கைத் திறன்களை ஊக்குவிப்பதில் உல்லாஸ் செயலி கவனம் செலுத்தும் என்று அமைச்சர் எடுத்துரைத்தார்.
சமூகத்தில் அனைவரும் வாழ்நாள் கற்றல் தொடர்பான அம்சங்களைப் புரிந்துகொள்வது  என்ற பொருளில் இந்த உல்லாஸ் மொபைல் செயலி உருவாக்கப்பட்டுள்ளது என்றும் இந்த முன்முயற்சி ஒவ்வொரு தனிநபரையும் சென்றடைந்து கல்வியறிவில் புரட்சியை ஏற்படுத்தும் என்றும் அவர் தெரிவித்தார்.
இந்த செயலி அடிப்படை எழுத்தறிவு மற்றும் முக்கியமான வாழ்க்கைத் திறன்கள் தொடர்பான இடைவெளிகளைக் குறைக்கும். பள்ளிக்குச் செல்லும் வாய்ப்பை இழந்த 15 வயது மற்றும் அதற்கு மேற்பட்டவர்களுக்கு அடிப்படைக் கல்வி, டிஜிட்டல், நிதி கல்வியறிவு வாழ்க்கைத் திறன்களை வழங்குகிறது இது. இத்திட்டம் தன்னார்வலர்கள் மூலம் செயல்படுத்தப்படுகிறது.
பிரதமர் அலுவலகம்
முன்னாள் பிரதமர் டாக்டர் மன்மோகன் சிங்கின் பிறந்தநாளில் பிரதமர் அவருக்கு வாழ்த்து தெரிவித்துள்ளார்
முன்னாள் பிரதமர் டாக்டர் மன்மோகன் சிங்கின் பிறந்தநாளான இன்று பிரதமர் திரு நரேந்திர மோடி அவருக்கு தனது வாழ்த்துகளை தெரிவித்துள்ளார்.
"டாக்டர் மன்மோகன் சிங் அவர்களுக்கு பிறந்தநாள் வாழ்த்துகள். அவருக்கு நீண்ட, ஆரோக்கியமான வாழ்க்கையை ஆசிர்வதிக்குமாறு இறைவனை பிரார்த்திக்கிறேன்," என்று தனது டிவிட்டர் பக்கத்தில் பிரதமர் பதிவிட்டுள்ளார்.
(
பிரதமர் அலுவலகம்
விஸ்வகர்மா ஜெயந்தி அன்று ஐடிஐ திறன் மேம்பாட்டு பட்டமளிப்பு விழாவில் பிரதமர் நிகழ்த்திய உரையின் தமிழாக்கம்
வணக்கம்!
நாட்டில் உள்ள ஐடிஐ-களின் லட்சக்கணக்கான மாணவர்களுடன் கலந்துரையாடும் வாய்ப்பை பெற்றிருப்பதற்காக நான் பெருமை அடைகிறேன். திறன் மேம்பாடு தொடர்பான பல்வேறு கல்வி நிறுவனங்களைச் சேர்ந்த மாணவர்களே, ஆசிரியர்களே, கல்வி உலகத்தின் பிரமுகர்களே, பெரியோர்களே, தாய்மார்களே!
21-ஆம் நூற்றாண்டில் புதிய வரலாறு படைப்பதை நோக்கி நமது நாடு
சென்றுகொண்டிருக்கிறது. முதன்முறையாக திறன் மேம்பாட்டு பட்டமளிப்பு விழாவில் 9 லட்சத்திற்கும் அதிகமான ஐடிஐ மாணவர்கள் திரட்டப்பட்டுள்ளனர். மெய்நிகர் ஊடகம் வழியாக 40 லட்சத்திற்கும் அதிகமான மாணவர்களும் இணைக்கப்பட்டுள்ளனர். திறன் மேம்பாட்டுப் பட்டமளிப்பு விழாவில் உங்கள் அனைவருக்கும் நான் வாழ்த்து தெரிவித்துக் கொள்கிறேன். இன்று மிகவும் புனிதமான ஒரு நாளும் கூட. இந்நாள் பகவான் விஸ்வகர்மாவின் பிறந்த நாளாகும். உங்களுக்கும் நாட்டு மக்கள் அனைவருக்கும் பகவான் விஸ்வகர்மா ஜெயந்தியையொட்டி வாழ்த்துக்களை தெரிவித்துக் கொள்கிறேன்.
நண்பர்களே,
நான்காவது தொழிற்புரட்சி சகாப்தத்தில் அதாவது தொழிற்புரட்சி 4.0-ல் இந்தியாவின் வெற்றிக்கு தொழிற்பயிற்சிக் கல்வி நிறுவனங்கள் பெரிய பங்களிப்பை செய்யவிருக்கின்றன. பணிகளின் தன்மையும் கூட காலத்திற்கேற்ப மாறி வருகின்றன. எனவே அரசு பல்வேறு சிறப்பு கவனங்களை மேற்கொண்டுள்ளது. இதனால் ஐடிஐ-களில் படிக்கும் மாணவர்கள் புதிய பாடத்திட்டங்களைப் பெறுவதற்கு வகைசெய்யப்பட்டுள்ளது. நீங்கள் ஒரு விஷயத்தை நினைவு கொள்ள வேண்டும். உலகில் பல பெரிய நாடுகளின் கனவுகளை நிறைவேற்றவும் வேகத்தைப் பராமரிக்கவும் திறமை வாய்ந்த பணியாளர்கள் இன்று
தேவைப்படுகிறார்கள். உள்நாட்டிலும் வெளிநாடுகளிலும் உங்களுக்கு ஏராளமான வாய்ப்புகள் காத்திருக்கின்றன.
நண்பர்களே,
உங்களிடம் இன்னொரு வேண்டுகோளையும் முன்வைக்க நான் விரும்புகிறேன். இன்று நீங்கள் கற்றுக் கொண்டிருப்பது நிச்சயமாக உங்களின் எதிர்காலத்திற்கு அடிப்படையாகும். ஆனால், உங்களின் திறமைகளை எதிர்காலத்திற்கு ஏற்ப மேம்படுத்திக் கொள்ள வேண்டும். எனவே திறன்கள் என்று வரும்போது உங்களின் மந்திரம் 'திறன் பெறுவது', 'மறுதிறன் பெறுவது', 'திறனை மேம்படுத்திக் கொள்வது' என்பதாக இருக்க வேண்டும். உங்களின் துறை எதுவாக இருந்தாலும் அதில் புதிதாக என்ன நடக்கிறது என்பதை நீங்கள் எப்போதும் கவனித்துக் கொண்டிருக்க வேண்டும்.
நண்பர்களே, மேலும் ஒரு விஷயத்தை உங்களுடன் நான் பகிர்ந்து கொள்ள விரும்புகிறேன். உங்களை நீங்களே குறைத்து மதிப்பிட்டுக் கொள்ளாதீர்கள். உங்களின் திறன், மனவுறுதி, அர்ப்பணிப்பு ஆகியவை பிரகாசமான எதிர்கால இந்தியாவிற்கு மிகப்பெரிய சொத்துக்களாகும். திறமைகளையும், கனவுகளையும் கொண்ட உங்களைப்போன்ற இளைஞர்களுடன் கலந்துரையாடும் வாய்ப்பை நான் பெற்றதற்காகப் பெருமை கொள்கிறேன். இன்றைய உணர்வோடு பகவான் விஸ்வகர்மாவின் ஆசிகளுடன் உங்களுடைய திறமை தொடர்ந்து மேம்பாடு அடையட்டும், விரிவடையட்டும். உங்கள் அனைவருக்கும் நல்வாழ்த்துக்கள்.
மிக்க நன்றி!
குடியரசுத் தலைவர் செயலகம்
மறைந்த என்.டி.ராமாராவின் நினைவு நாணயத்தை வெளியிட்டார், குடியரசுத்தலைவர்
மறைந்த என்.டி.ராமாராவின் நூற்றாண்டு நினைவு தினத்தை முன்னிட்டு குடியரசுத்தலைவர் திருமதி திரௌபதி முர்மு இன்று  குடியரசுத்தலைவர் மாளிகையின் கலாச்சார மையத்தில் நினைவு நாணயத்தை வெளியிட்டார்.
விழாவில் பேசிய குடியரசுத்தலைவர், மறைந்த என்.டி.ராமாராவ், தெலுங்கு திரைப்படங்கள் மூலம் இந்திய திரைப்படத் துறையையும், கலாச்சாரத்தையும் வளப்படுத்தியுள்ளார் என்று தெரிவித்தார். ராமாயணம் மற்றும் மகாபாரதத்தின் முக்கிய கதாபாத்திரங்களுக்கு தனது நடிப்பின் மூலம் அவர் உயிர் கொடுத்தார். அவர் நடித்த ராமர் மற்றும் கிருஷ்ணர் கதாபாத்திரங்கள் மிகவும் உயிர்ப்புடன் இருந்ததால் மக்கள் என்.டி.ஆரை வணங்கத் தொடங்கினர். என்.டி.ஆரும் தனது நடிப்பின் மூலம் சாமானிய மக்களின் வலியை வெளிப்படுத்தியதாக குடியரசுத்தலைவர் குறிப்பிட்டார். அனைத்து மனிதர்களும் சமம் என்ற தனது 'மனுசுலந்தா ஒக்கதே' படத்தின் மூலம் சமூக நீதி மற்றும் சமத்துவம் குறித்த செய்தியை பரப்பினார்.
ஒரு பொது சேவகராகவும், தலைவராகவும் என்.டி.ஆரின் புகழ், சமமாக பரந்து விரிந்துள்ளது என்று குடியரசுத்தலைவர் கூறினார். தனது அசாதாரண ஆளுமை மற்றும் கடின உழைப்பின் மூலம் இந்திய அரசியலில் ஒரு தனித்துவமான அத்தியாயத்தை உருவாக்கினார். பல மக்கள் நலத் திட்டங்களை அவர் தொடங்கி வைத்தார், அவை இன்று வரை நினைவில் உள்ளன.
என்.டி.ஆரை போற்றும் வகையில் நினைவு நாணயத்தை அறிமுகப்படுத்தியதற்காக இந்திய அரசின் நிதி அமைச்சகத்தை குடியரசுத்தலைவர் பாராட்டினார். அவரது தனித்துவமான ஆளுமை, எப்போதும் மக்களின் இதயங்களில், குறிப்பாக தெலுங்கு பேசும் மக்களின் இதயங்களில் பதிந்திருக்கும் என்று அவர் கூறினார்.
----
ANU/AD/PKV/KPG
(Visitor Counter : 90
பாதுகாப்பு அமைச்சகம்
வான் இலக்கை தாக்கும் தொலை தூர ஏவுகணைகள் கடற்படைக்கு அனுப்பி வைப்பு
ராணுவ ஆராய்ச்சி மேம்பாட்டு மையம் கூட்டு முயற்சியில் உருவாக்கிய வான் இலக்கை தாக்கும் தொலை தூர ஏவுகணைகள் ), ஐதராபாத்தில் உள்ள ஏபிஜே அப்துல் கலாம் ஏவுகணை வளாகத்திலிருந்து, நேற்று அனுப்பி வைக்கப்பட்டன.
கடற்படை பயன்பாட்டுக்காக மேற் பரப்பிலிருந்து வான் இலக்கை தாக்கும் ஏவுகணைகளை டிஆர்டிஓ, இஸ்ரேல் நாட்டின் ஐஏஐ நிறுவனம் உட்பட பல நிறுவனங்களுடன் இணைந்து தயாரித்தது. இந்திய கடற்படையின் சமீபத்திய போர்க்கப்பல்களில் இருந்து, எதிரி நாட்டு போர் விமானம் உட்பட வான் இலக்குகளை தாக்கும் விதத்தில் இந்த ஏவுகணைகள் தயாரிக்கப்பட்டுள்ளன. இந்த ஏவுகணைகளில் உள்நாட்டு தொழில்நுட்பத்தில் தயாரிக்கப்பட்ட ராக்கெட் மோட்டார்கள், இலக்கை கண்டுபிடித்து அழிக்கும் ரேடியோ அதிர்வலை கருவிகள் பொருத்தப்பட்டுள்ளன. இந்த ஏவுகணைகள், இந்திய போர்கப்பல்களில் பல கட்ட சோதனைகளை முடித்து விட்டன.
இதையடுத்து, டிஆர்டிஓ தலைவர் டாக்டர் ஜி சதீஷ் ரெட்டி, பாதுகாப்பு வடிவமைப்பு இயந்திர நிறுவனத்தின் ). இயக்குனர் ரியர் அட்மிரல் வி.ராஜசேகர் முன்னிலையில் இந்த ஏவுகணைகள், கடற்படை பயன்பாட்டுக்காக நேற்று ஐதராபத்தில் இருந்து அனுப்பி வைக்கப்பட்டன.
மேக் இன் இந்தியா திட்டத்தை நிறைவேற்றும் வகையில், இந்த ஏவுகணைகளை வெற்றிகரமாக தயாரித்ததற்காக, இதில் சம்பந்தப்பட்ட அனைத்து நிறுவனங்களுக்கும் டிஆர்டிஓ தலைவர் பாராட்டு தெரிவித்தார்.
இந்த ஏவுகணைகளின் உற்பத்தி ஆர்டரை வெற்றிகரமாக நிறைவு செய்ய டிஆர்டிஓ எடுத்த முயற்சிகளை ரியர் அட்மிரல் வி.ராஜசோகர் பாராட்டினார். இதேபோல், எதிர்கால பயன்பாட்டுக்கான நவீன ஆயுதங்களையும் டிஆர்டிஓ உருவாக்க வேண்டும் என அவர் வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1697942
-----
(Visitor Counter : 201
குடியரசுத் துணைத் தலைவர் செயலகம்
புதிய நாடாளுமன்ற கட்டிடத்தின் கஜ துவாரத்தில் குடியரசு துணைத் தலைவர் தேசியக் கொடியை ஏற்றினார்
இதை "ஒரு வரலாற்றுத் தருணம் மற்றும் ஒரு மைல்கல் வளர்ச்சி" என்று குடியரசு துணைத் தலைவர் விவரிக்கிறார்
பாரதம் சகாப்த மாற்றத்தைக் காண்கிறது - குடியரசு துணைத் தலைவர்
"பாரதத்தின் வலிமை, சக்தி மற்றும் பங்களிப்பை உலகம் முழுமையாக அங்கீகரித்துள்ளது" - குடியரசு துணைத் தலைவர்
பாரதத்தின் அமிர்தக் காலத்தின் ஒரு மகத்தான பாரம்பரியத்திலிருந்து ஒரு புதிய அத்தியாயத்திற்கு ஒரு புதிய தொடக்கத்தை அறிமுகப்படுத்தும் வகையில், குடியரசு துணைத் தலைவரும், மாநிலங்களவைத் தலைவருமான திரு ஜக்தீப் தன்கர் இன்று புதிய நாடாளுமன்றக் கட்டிடத்தின் கஜ துவாரத்தில் தேசியக் கொடியை ஏற்றினார். இந்த நிகழ்ச்சியில் மக்களவைத் தலைவர் ஓம் பிர்லா கலந்து கொண்டார்.
இது ஒரு "வரலாற்றுத் தருணம் மற்றும் ஒரு மைல்கல் வளர்ச்சி" என்று விவரித்த குடியரசு துணைத் தலைவர், இந்தியா சகாப்த மாற்றத்தைக் காண்கிறது என்றும், பாரதத்தின் வலிமை, சக்தி மற்றும் பங்களிப்பை உலகம் முழுமையாக அங்கீகரித்துள்ளது என்றும் கூறினார்.
"நாம் கனவிலும் நினைத்துப் பார்க்காத வளர்ச்சியையும் சாதனைகளையும் காணும் காலங்களில் நாம் வாழ்ந்து கொண்டிருக்கிறோம். இன்று நமது கள யதார்த்தம் உலகளவில் மிகவும் சாதகமான முறையில் பிரதிபலிக்கிறது, "என்று அவர் ஊடகங்களிடம் பேசுகையில் கூறினார்.
இந்த வரலாற்றுச் சிறப்புமிக்க தருணத்தைக் காண மத்திய அமைச்சர்கள், அரசியல் கட்சி நாடாளுமன்ற உறுப்பினர்கள் , மாநிலங்களவை மற்றும் மக்களவை செயலாளர்கள் கலந்து கொண்டனர்.
நுகர்வோர் நலன், உணவு மற்றும் பொது விநியோகம் அமைச்சகம்
பிரதமரின் ஏழைகள் நலன் உணவு பாதுகாப்பு திட்டம்-3: 2021 மே-ஜூன் மாதங்களில் 73.46 லட்சம் மெட்ரிக் டன் உணவு தானியங்கள் இலவசமாக வழங்கப்பட்டன: மாநிலங்களவையில் தகவல்
பிரதமரின் ஏழைகள் நலன் உணவு பாதுகாப்பு திட்டம்-3-ன் கீழ், 2021 மே-ஜூன் மாதங்களில் 73.46 லட்சம் மெட்ரிக் டன் உணவு தானியங்கள் மக்களுக்கு இலவசமாக வழங்கப்பட்டன என மத்திய நுகர்வோர் விவகாரம் மற்றும் உணவு மற்றும் பொது விநியோகத்துறை அமைச்சர் திரு. சாத்வி நிரஞ்சன் ஜோதி தெரிவித்துள்ளார்.
மாநிலங்களவையில் அமைச்சர் திரு. சாத்வி நிரஞ்சன் ஜோதி, மத்திய நுகர்வோர் விவகாரம் மற்றும் உணவு மற்றும் பொது விநியோகத்துறை இணை அமைச்சர் திரு அஸ்வினி குமார் சவுபே ஆகியோர் எழுத்துப் பூர்வமாக தாக்கல் செய்த பதிலில் கூறியதாவது:
கொரோனா தொற்றால் ஏற்பட்ட பொருளாதார இடையூறுகள் காரணமாக ஏழைகள் சந்தித்த கஷ்டங்களை போக்க, பிரதமரின் ஏழைகள் நலன் உணவு பாதுகாப்பு திட்டம், 2021 நவம்பர் 30ம் தேதி வரை நீட்டிக்கப்பட்டது.
இத்திட்டத்தின் கீழ், தேசிய உணவு பாதுகாப்பு சட்டத்தின் கீழ் உள்ள பயனாளிகளுக்கு உணவு தானியங்கள் ஒதுக்கீடு செய்யப்பட்டுள்ளன. இத்திட்டத்தின் கீழ் அனைத்து மாநிலங்கள் / யூனியன் பிரதேசங்களில் 80 கோடி பயனாளிகள் அடையாளம் காணப்பட்டுள்ளனர்.
2021-ல் பிரதமரின் ஏழைகள் நலன் உணவு பாதுகாப்பு திட்டம்- 3-ன் கீழ் இதுவரை மொத்தம் 75.51 லட்சம் மெட்ரிக் டன் உணவு தானியங்கள் ஒதுக்கீடு செய்யப்பட்டுள்ளன. இவற்றில் 73.46 லட்சம் மெட்ரிக் டன் மாநிலங்கள் / யூனியன் பிரதேசங்களுக்கு வழங்கப்பட்டுள்ளன.
மாநில, மாவட்ட நுகர்வோர் ஆணையத்தில் தலைவர்கள், உறுப்பினர்கள் நியமனம்:
2021 ஜூன் 25ம் தேதி வரை, மாநில நுகர்வோர் ஆணையங்களில், 25 தலைவர்களும், 68 உறுப்பினர்களும், மாவட்ட நுகர்வோர் ஆணையங்களில், 367 தலைவர்களும், 695 உறுப்பினர்களும் ஏற்கனவே நியமிக்கப்பட்டுள்ளனர். இதன் மூலம் நுகர்வோர் குறைகள் விரைவாக தீர்க்கப்படுகின்றன.
கோதுமை, நெல் கொள்முதல் அதிகரிப்பு:
நடப்பு ராபி சந்தை பருவத்தில் இதுவரை 433.32 லட்சம் மெட்ரிக் டன் கோதுமை கொள்முதல் செய்யப்பட்டுள்ளது. கடந்தாண்டு இதே காலத்தில் 387.66 லட்சம் மெட்ரிக் டன் கோதுமை கொள்முதல் செய்யப்பட்டது. தற்போது கோதுமை கொள்முதல் 11.77 சதவீதம் அதிகரித்துள்ளது. இதன் மூலம் 49.14 லட்சம் விவசாயிகள் குறைந்த பட்ச ஆதரவு விலையாக ரூ.85,581.35 கோடி பெற்றுள்ளனர்.
2020-21 ம் ஆண்டின் காரிப் சந்தை பருவத்தில் 869.76 லட்சம் மெட்ரிக் டன் நெல் குறைந்தபட்ச ஆதரவு விலையில் கொள்முதல் செய்யப்பட்டது. கடந்தாண்டு இதே காலத்துடன் ஒப்பிடுகையில் நெல் கொள்முதல் 14.55 சதவீதம் அதிகரித்துள்ளது. இந்த கொள்முதல் மூலம், 128.37 லட்சம் விவசாயிகள், குறைந்தபட்ச ஆதரவு விலையாக ரூ. 1,64,211.54 கோடி பெற்றுள்ளனர்.
விவசாயிகளிடமிருந்து குறைந்த பட்ச ஆதரவு விலையில் 10,49,575.80 மெட்ரிக் டன் பருப்புகள் மற்றும் எண்ணெய் வித்துக்களை அரசு முகமைகள் கொள்முதல் செய்தன.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1738165
https://pib.gov.in/PressReleasePage.aspx?PRID=1738167
https://pib.gov.in/PressReleasePage.aspx?PRID=1738208
-----
(Visitor Counter : 186